tomron87/hebrew-wikipedia-sentences-corpus huggingface dataset:
בספטמבר 2013 בוטלו כחמש הופעות בבלארוס, באוקראינה וברוסיה מפני שבקשת אַשְׁרַת הכנִיסה של גומז למדינות אלו נדחו, ככל הנראה עקב תמיכתה בזכויות להט"ב, שאינה מקובלת בשלטוני המדינות האלו.
במהלך סיבוב ההופעות הודיעה גומז על הוספת הופעות חדשות באסיה ואוסטרליה, אך בדצמבר 2013 הודיעה על ביטול ההופעות הנוספות בעקבות סיבות אישיות.
לאחר כשנתיים חשפה כי היא ביטלה את ההופעות מפני שהיא אובחנה כחולת זאבת ונאצלה לעבור טיפולים כימותרפיים.
Start OS (מבטאים: "סטארט או אס") היא הפצת גנו/לינוקס סינית, נגזרת YPK, ניהול חבילות מותאמת אישית למערכת הפעלה זו.
פותחה על ידי צוות הפיתוח של חברת YLMF Computer Technology ומותאמת עבור המשתמש הביתי.
עד לגרסה 4.0 ההפצה נקראה Ylmf OS והייתה נגזרת של דביאן.
גרסת Ylmf OS 3.0 מוכרת בעיקר בזכות הדמיון הרב שיש בין ממשק המשתמש שלה, הנקרא לונה (Luna) לבין מערכת ממשק המשתמש במערכת ההפעלה Windows XP מבית מיקרוסופט.
ממשק המשתמש של גרסת Ylmf OS 4.0 מזכיר את מערכת ההפעלה חלונות ויסטה מבית מיקרוסופט וקיימת גם ערכת נושא של מערכת ההפעלה MAC OS X.
המערכת מופצת כשעליה מותקנות מראש תוכניות רבות כגון: עורך גרפי Gimp, חבילת יישומים משרדיים Open Office, עורך הקוד Blue Fish, סביבת הפיתוח Geany ועוד.
שם גרסה מערכת מבוססת:Ylmf OS1.0פדורה 11 (Fedora 11)Ylmf OS1.15אובונטו 9.04 (Ubuntu 9.04)Ylmf OS1.5אובונטו 9.10 (Ubuntu 9.10)Ylmf OS2.0אובונטו 9.10 (Ubuntu 9.10)Ylmf OS3.0אובונטו 10.04 (Ubuntu 10.04)Ylmf OS4.0שיאנג לינוקס (Xiange Linux) - גרסה בשפה הסינית אך ניתן להתקין בה אנגלית.Start OS5.0גרסת בטא של ההפצה בשמה החדש.Start OS5.1ללאStart OS6.0גרסת בטא.
"Stay the Night" (בעברית: תישאר ללילה) הוא שיר של הדי ג'יי והמפיק הרוסי-גרמני זד, מתוך מהדורת הדלוקס של אלבום אולפן הבכורה שלו, Clarity.
בשיר אף משתתפת היילי ויליאמס, הסולנית של להקת הרוק האמריקאית, פאראמור.
השיר נכתב על ידי זד, ויליאמס, בנג'מין אלי האנה, וקארה פיי.
"Stay the Night" פורסם למכירה דיגיטלית ב-10 בספטמבר 2013, תחת חסותה של חברת התקליטים אינטרסקופ רקורדס, כסינגל המוביל של מהדורת הדלוקס של Clarity, והסינגל הרביעי בסך הכל מהאלבום.
מבקרים השוו את השיר לבלדת האלקטרו-האוס הקודמת של זד, "Clarity", כאשר אחד מהם קבע כי "Stay the Night" מוכן ל-"פופ רדיו".
ב-Digital Spy נאמר כי השיר היה "אלקטרו דאנס מיוזיק כללי".
הסינגל הגיע למקום הראשון במצעדי הבילבורד: הוט דאנס-קלאב וכן דאנס/מיקס שואו איירפליי ב-7 בדצמבר 2013.
Stay (בעברית: להישאר) הוא שיר של המפיק והדי ג'יי הרוסי-גרמני זד והזמרת הקנדית אלסיה קארה.
הסינגל פורסם ב-23 בפברואר 2017 תחת חסותה של חברת התקליטים אינטרסקופ רקורדס.
הקליפ הרשמי לשיר פורסם ב-18 באפריל 2017 ביוטיוב.
"Stay" הגיע בשיאו למקום ה-40 במצעד הבילבורד הוט 100, ולמקום הראשון במצעד 40 שירי המיינסטרים, מה שהופך לסינגל השלישי של שני האמנים שנכנס לעשרת הראשונים במצעד זה.
השיר הוא חלק מפסקול הסרט Everything, Everything, וכן שימש כשיר רקע בפרסומות של פפסי.
הוא אלבום אוסף הראשון של הדי ג'יי והמפיק מוזיקלי הרוסי-גרמני זד.
האלבום יצא לאור ב-27 בדצמבר 2017, על ידי חברת התקליטים יוניברסל מיוזיק יפן.
"Starstrukk" הוא סינגל שהוקלט על ידי הלהקה 3OH!3 בשיתוף עם הזמרת האמריקאית קייטי פרי.
השיר יצא לאור ב-9 ביולי 2009, על ידי חברות התקליטים פוטו פיניש וקפיטול רקורדס, כסינגל השני מתוך אלבום השני, Want.
עם יציאתו נכנס השיר אל המקום ה-3 במצעד הסינגלים הבריטי.
במקור יצא השיר ללא קייטי פרי, אך ב-8 בספטמבר 2009, יצאה גרסת רמיקס עם פרי.
השיר נכתב על ידי שון פורמן ונת'ניאל מוטה והופק על ידי מאט סקוואייר.
הקליפ של השיר זכה להצלחה נאה וצבר 128 מיליון צפיות נכון לספטמבר 2018.
באוסטרליה זכה השיר למעמד של פלטינה כפולה על סך מכירות של 140,000 עותקים בסך הכול.
בממלכה המאוחדת זכה השיר למעמד פלטינה על מכירות של 600,000 עותקים.
בניו זילנד קיבל את תואר הזהב על מכירות של 15,000 עותקים.
בארצות הברית נמכר השיר בסדר גודל של 1,000,000 עותקים בסך הכול, ועל כך קיבל את תואר הפלטינה.
Stateful Inspection הוא סוג של חומת אש (firewall), שמטפל בחבילה ברמת רשת התקשורת ומשתמש במנוע בדיקות שמחליט, האם הפעולות שמנסים לבצע בטוחות או לא, על סמך מידע שנשמר בטבלאות מצב דינמיות, חיבורים קודמים ומידע מכל שכבות האפליקציה.
שיפור זה של סינון חבילות (Packet filter) מסוגל לסרוק כל שדה בחבילה, בפרט הוא מסוגל לסרוק את שדות האפליקציה.
בדרך כלל ממומש מסנן חבילות ב-gateway, ולכן החבילות אינן בהכרח מגיעות לפי הסדר.
שדה מסוים באפליקציה יכול לחצות גבולות חבילה.
בכדי שמסנן החבילות יוכל לבצע סריקה אחרי שדות בעלי משמעות ברמת האפליקציה, הוא חייב לזהות את כל החבילות ששייכות לאותו ה-session, ולסרוק אותם לפי הסדר – תהליך זה נקרא stateful inspection.
דוגמה: Stateful inspection יחד עם שמירת session context מאפשרים להתגבר על אי הידידותיות של FTP (או פרוטוקולים לטיפול במולטימדיה) ל-packet filters.
כאשר נפתח ה-command session, הלקוח שולח לשרת את מספר הפורט שלו עבור ה-data session.
מערכת ה-stateful inspection מציצה לתוכן ההודעה וזוכרת את מספר הפורט המועבר.
לאחר מכן, היא תאפשר את מעבר החבילה שפותחת את ה-data session מהשרת אל הלקוח.
ארכיטקטורה זו מספקת רמת אבטחה גבוהה, וביצועים טובים.
היות שאין שימוש ב Proxies, ארכיטקטורה זו שקופה למשתמש וקלה לתחזוקה.
ארכיטקטורה זו מורכבת בהרבה מהקודמות, ועלולה להיות פחות בטוחה אם לא מנוהלת כראוי.
Stay (בעברית: הישאר) הוא שיר באנגלית שנכתב והולחן על ידי גיורגוס קפלפקידיס, תומאס רייל, יפה רייל, מריה בוברג ובוצע על ידי אנה אודובסקו.
השיר ייצג את מולדובה באירוויזיון 2019 בתל אביב, ישראל, בעקבות זכייתו במקום הראשון בתחרות הגמר הלאומי המולדובנית - O melodie pentru Europa 2019.
"State of Grace" (בעברית: "מדינה של חסד") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן הרביעי שלה, Red.
השיר יצא לאור ב-16 באוקטובר 2012, על ידי חברת התקליטים ביג משין רקורדס, כסינגל השיווקי הרביעי והאחרון מתוך האלבום.
"State of Grace" הוא שיר ארנה רוק הכולל שימוש בגיטרות שונות ותופים; זוהי הרצועה הפותחת את האלבום והיא עוסקת בתחושות הסוערות הנגרמות כתוצאה מאהבה ורומנטיקה אבודה.
מבקרי מוזיקה ציינו את "State of Grace" כהרחבת קטלוג הקאנטרי פופ הקודם של סוויפט.
הם שיבחו את ההפקה הקצבית והרגשית שלו, ודירגו אותו במרוצת השנים כאחד מהשירים הטובים ביותר שלה.
"State of Grace" דורג בשיאו ב-50 העליונים במצעדים שבאוסטרליה, אירלנד, ניו זילנד, הממלכה המאוחדת וקנדה.
הוא הגיע בשיאו לעשירייה הפותחת בקנדה הוט 100 ולמקום ה-13 במצעד הבילבורד הוט 100; בהמשך, קיבל את תואר הזהב על ידי איגוד תעשיית ההקלטות האמריקאי (RIAA) על מכירות של למעלה מחצי מיליון עותקים במדינה.
באוקטובר 2010 הוציאה הזמרת-יוצרת טיילור סוויפט את אלבום האולפן השלישי שלה, Speak Now, שאותו כתבה והפיקה יחד עם נייתן צ'פמן, שותפה הוותיק.
האלבום מרחיב את סוגת הקאנטרי פופ שאפיינה את שני האלבומים הקודמים של סוויפט, עם אלמנטים של קרוסאובר פופ ושירים ידידותיים לרדיו כדוגמת שירי האלבום, Fearless (2008).
לאחר שהוציאה את Speak Now, החליטה סוויפט ב-Red להתנסות בסוגות מוזיקליות נוספות, מעבר לסוגת הקאנטרי פופ שאפיינה את שאר אלבומיה באותה העת.
"State of Grace" הוא אחד השירים הראשונים שסוויפט כתבה בנאשוויל, טנסי, לפני שנסעה ללוס אנג'לס במטרה לשתף פעולה עם מפיקי המוזיקה שלה.
סוויפט הפיקה את השיר ושמונה רצועות נוספות מ-Red עם צ'פמן.
"State of Grace" הוקלט על ידי המהנדסים בריאן דייוויד ויליס, צ'אד קרלסון ומאט ראוש; והמיקסינג שלו נעשה על ידי ג'סטין ניבנק באולפני בלאקבירד, נאשוויל.
האנק ויליאמס ביצע את המאסטרינג של השיר באולפני MasterMix בנאשוויל.
על כלי ההקשה בשיר היה אחראי אריק דארקן.
סוויפט החלה לקדם את Red ב-24 בספטמבר 2012; היא הוציאה בחנות האייטונס רצועה אחת בכל שבוע עד תאריך יציאת האלבום ב-22 באוקטובר במסגרת ספירה לאחור של ארבעה שבועות.
"State of Grace" הופץ כסינגל השיווקי האחרון של מ-Red ב-16 באוקטובר, במהלך השבוע האחרון של הספירה לאחור.
בנוסף לגרסה הרגילה שלו, הקליטה סוויפט גרסה אקוסטית שהופצה מאוחר יותר.
זהו שיר ארנה רוק עם הפקה קצבית, המגובה בגיטרות שונות ומנגינת תופים.
מבקרי מוזיקה אמרו שההפקה של השיר מתבססת על צלילי האלבומים הקודמים של סוויפט, וציינו את להקת הרוק האירית U2 כמשפיעה אפשרית ליצירתו.
הפרופסור למוזיקה ג'יימס פרון אמר כי "State of Grace" מזכיר את הקולג' רוק משנות ה-80 של המאה ה-20, בעוד שמארק הוגאן מ-Spin ורנדל רוברטס מלוס אנג'לס טיימס השוו את סגנון השיר לזה של האלבום The Joshua Tree (1987).
השיר עולה בקנה אחד מבחינה לירית עם הנושאים הרומנטיים של סוויפט, והוא עוסק בתחושות הסוערות שמעוררות מראות האהבה הראשונים.
בשיר ישנו שימוש בגיטרות וזאת, בנוסף לכך שסוויפט שרה בקול רם ועם הברות מוארכות.
בבית השני, הבס עוצר לרגע, וסוויפט שרה; "אנחנו לבד, רק אתה ואני / למעלה בחדר שלך והמצעים שלנו נקיים".
הקצב של השיר מואץ כאשר סוויפט שרה לצד צלילי תופים וגיטרות ברקע.
לדברי גריידי סמית' מאנטרטיינמנט ויקלי, בניגוד לסיפור המסובך הרגיל של סוויפט, "State of Grace" שם דגש רב על ההפקה.
סמית' כתב שהצליל הרחב בשיר מייצג את נושאו ואת "תחושת הפליאה, המנצחת, השוקעת והמלווה באהבה".
כמה מבקרים הדגישו את בשלות כתיבת השירים של סוויפט ב-"State of Grace"; הוגאן תיאר את המילים כ"מרוממות" כיוון שסוויפט לא מחפשת נקמה על מערכת יחסים כושלת בשורות; "ומעולם לא ראיתי אותך מגיע / ולעולם לא אהיה אותו דבר".
השיר מסתיים בשורות: "אהבה היא משחק אכזרי / אלא אם תשחק אותו טוב ונכון", שמדגיש את הטון של האלבום בנוגע לרגשות מורכבים הנובעים מרומנטיקה אבודה.
סוויפט ביצעה את "State of Grace" בשידור חי לראשונה ב-15 בנובמבר 2012, במהלך העונה השנייה של תוכנית הטלוויזיה האמריקאית, The X Factor.
מאוחר יותר, ביצעה את השיר בג'ינגל בל Z100 במדיסון סקוור גארדן, ניו יורק, ב-7 בדצמבר 2012. "State of Grace" היה הראשון ברשימת השירים של "The Red Tour" (2013–2014).
סוויפט ביצעה את השיר ב-10 ביולי 2018, בהופעה בלנדוור, מרילנד, במסגרת סיבוב ההופעות החמישי שלה, "Reputation Stadium Tour".
סוויפט ביצעה את "State of Grace" כבלדת פסנתר ב-18 במרץ 2023 במופע שנערך באצטדיון סטייט פארם בגלנדייל, אריזונה יחד עם השיר "This Is Me Trying".
עם צאתו, "State of Grace" קיבל ביקורות חיוביות ממבקרי המוזיקה.
גריידי סמית ' מאנטרטיינמנט ויקלי הגיב על סוגת הרוק המאפיינת את השיר והצהיר: "ההפסקות האינסטרומנטליות המורחבות (בשיר) מספקות השפעה כוחנית ובוגרת יותר מהחבילה הסטנדרטית של סוויפט".
מארק הוגאן מ-Spin שיבח את ההפקה ותיאר אותה כ"ממשית" ו"אכזרית", בעוד שאוגוסט בראון מלוס אנג'לס טיימס אמר ש-"State of Grace" הוא השיר המבטיח ביותר ב-Red.
אדם גרהאם מדטרויט ניוז החמיא לצורת כתיבת השירים של סוויפט ועל כך שיצרה בשיר הספציפי הזה, "רגעים של אינטימיות שהציגו היבטים חדשים באמנות שלה".
ג'ייסון ליפשוטז מבילבורד העיר שיש בשיר רגשות הסוחפים את המאזין וזאת, בנוסף לכך שציין לשבח את התנסותה של סוויפט בסוגת הארנה רוק.
כאשר Red יצא, מבקרי מוזיקה נוספים ביקרו את "State of Grace", כחלק מביקורות כוללות שפרסמו אודותיו.
מייקל רובינס מ-Spin בחר ב-"State of Grace" כאחד מהשירים הטובים ביותר באלבום.
רנדל רוברטס מלוס אנג'לס טיימס כינה את השיר כדוגמה לניסויים של סוויפט בסוגות מוזיקליות שונות, מעבר לסוגת הקאנטרי ב-Red.
רוברטס שיבח את השיר, אך ציין שהוא שונה משאר קטלוג השירים של סוויפט והגדיר אותו כ"יוצא דופן".
ג'ונתן קיף מ-Slant Magazine התאכזב מצלילי התופים והגיטרות החוזרים על עצמם בשיר.
בשנת 2017 בראד נלסון מפיצ'פורק ביקר את Red וציין את "State of Grace" כ"דוגמה לרבגוניות של סוויפט, שמצליחה להתגבש מעבר למוזיקת הקאנטרי".
ג'ורדן סרג'נט מ-Spin תיארה את ההפקה של השיר כ"קומפוזיציה מוזיקלית מושלמת מבחינה נושאית".
בבילבורד כללו את השיר ברשימת "", שפורסמה בשנת 2017. האנה מילריאה מ-NME וג'יין סונג מפייסט כללו את השיר בין 10 השירים הטובים ביותר בקטלוג של סוויפט; שתיהן שבחו את סוגת הארנה רוק שאפיינה אותו.
נייט ג'ונס מניו יורק אמר כי "State of Grace" אינו כולל נרטיב מסובך או ליריקה מיוחדת, אך שיבח אותו על כך שהוכיח את יכולתה של סוויפט ליצור שירים "ידידותיים לרדיו" עם "צלילים תופסים" ו"בלתי נשכחים".
"State of Grace" דורג במצעדי הסינגלים של מספר מדינות.
במצעד הסינגלים האוסטרלי דורג בשיאו במקום ה-44, בעוד שבמצעד הסינגלים האירי דורג בשיאו במקום ה-43. בממלכה המאוחדת, זכה להצלחה נאה כאשר דורג במקום ה-36 במצעד הסינגלים הבריטי.
במצעד הסינגלים הניו זילנדי הצליח להגיע ל-20 העליונים, ובקנדה הוט 100 לעשירייה הפותחת.
בארצות הברית, זכה "State of Grace" להצלחה רבה, כאשר דורג במקום ה-13 במצעד הבילבורד הוט 100, אף על פי שלא יצא כסינגל מ-Red.
ב-8 ביוני 2017, העניק לו איגוד תעשיית ההקלטות האמריקאי (RIAA) את תואר הזהב, על מכירות של למעלה מחצי מיליון עותקים במדינה.
(בעברית: מדינה של חסד (גרסתה של טיילור)) הוא שיר שהוקלט על ידי הזמרת-יוצרת האמריקאית טיילור סוויפט.
ההקלטה החוזרת של סוויפט לשירה "State of Grace" משנת 2012, היא הרצועה הפותחת את אלבום ההקלטה החוזרת השני שלה, ; הקלטה חוזרת של אלבומה Red, משנת 2012. יצא לאור ב-12 בנובמבר 2021, על ידי חברת התקליטים ריפבליק רקורדס.
"" כולל את אותן המילים, ההפקה והמכשור של "State of Grace" המקורי.
גרסה אקוסטית של "State of Grace" נכללה ב- גם כן.
"Started" (בעברית: "התחיל") הוא סינגל שהוקלט על ידי הזמרת-יוצרת האוסטרלית איגי אזליה, מתוך אלבומה השני, In My Defense.
השיר יצא לאור ב-3 במאי 2019, כסינגל השני מתוך האלבום.
בסוף הקליפ של השיר "Sally Walker", ניתן לשמוע קטע מתוך השיר הזה.
השיר נכתב על ידי איגי אזליה, והופק על ידי דיג'יי וייט דיד איט.
מילותיו של השיר הועלו לאתר Genius, כמה ימים לפני צאתו.
בדומה לסינגל הקודם מהאלבום "Sally Walker", גם שיר זה מכיל בתוכו את סגנון ההיפ הופ.
את עטיפת הסינגל, פרסמה אזליה ב-19 באפריל 2019, בחשבון הטוויטר שלה.
הווידאו קליפ המלא שיצא עבור השיר הועלה לערוץ היוטיוב של איגי אזליה ב-3 במאי 2019. הקליפ צולם באפריל 2019, בלוס אנג'לס.
כשנשאלה על הקליפ, אמרה אזליה כי: "הקליפ של "Started" הוא הקליפ הטוב ביותר שיצא לי במהלך כל הקריירה שלי".
אזליה פרסמה ברשתות החברתיות טיזרים ותמונות מתוך הקליפ, כמה ימים לפני צאתו.
נכון לאוקטובר 2021, מונה הצפיות של הקליפ עומד על כ-100 מיליון צפיות.
שירות הווידאו Start.ru היא חברה רוסית, שמושבה במוסקבה.
עיקר פעילות החברה הוא במתן שירותי צפייה ישירה בשיטת OTT של ספריית סרטים ותוכניות טלוויזיה, שחלק מהם תוכן מקורי, תמורת מינוי חודשי.
החברה נמצאת בבעלות חברת Digital Media Holding.
השירות מיועד לצופים דוברי רוסית ברוסיה ומחוצה לה, בעיקר מישראל, קנדה, ארצות הברית וגרמניה.
ההבדל העיקרי בין START לשירותים דומים אחרים הוא הקרנה בלעדית של סרטים ותוכניות טלוויזיה בהפקה עצמאית.
בנוסף, ספריית הווידאו Start.ru מציגה באופן בלעדי סדרות דרמה, מדע בדיוני ופעולה בהפקה עצמאית.
את שירותי החברה ניתן לצרוך באמצעות אתר האינטרנט שלה ובמכשירים נוספים הכוללים כונני Blu-ray, מחשבי לוח, טלפונים חכמים, טלוויזיות חכמות, קופסאות סטרימינג וקונסולות משחקים כגון: Xbox One, PlayStation 4, Wii U, Xbox 360 ו-PlayStation 3. "הזרמה" ברזולוציית 4K דורשת מכשיר ומסך התומכים ברזולוציה עם HDCP.
החברה רכשה זכויות יוצרים מאולפני YBW Group על תכניה ובכך קיבלה את הזכות להקרינם בשירותיה.
במסגרת שיתוף פעולה זה, כל תוכני האולפנים משודרים בשרתי החברה אשר גם עזרה בהפקת סדרות מקור.
החל מ-2018 מממנת החברה הפקות תוכן מקורי שמשודרות דרכה.
בדומה למקבילתה האמריקאית, נטפליקס, בשרתיה קיימים שני סוגים של כותרים המזוהים כ"תוכן מקורי"; סדרות וסרטים שלא הופקו על ידי החברה, אך משודרים באופן בלעדי בשירות הסטרימינג שלה.
הסוג השני הוא תוכן מקורי לגמרי, המופק ומשודר באתריה, כמו הסדרה "טובים מאיתנו".
בניגוד לנהוג אצל נטפליקס, החברה אינה נוהגת להוציא את כל הפרקים באותו הזמן, במה שמעודד את הצופים לבצע צפיית בינג', אלא מדי כמה ימים.
באוקטובר 2020, חברת MegaFon רכשה 33.8% ממניות חברת Digital Media Holding, הבעלים של START.
הערפדים של מרכז רוסיה (2021)
דברי ימי המהפכה הרוסית (2024)
StatCounter הוא אתר לניתוח תעבורת רשת שהוקם בשנת 1999. הגישה לשירותים בסיסיים היא בחינם ושירותים מתקדמים יכולים לעלות בין 5 ל־119 דולרים לחודש.
הנתונים הסטטיסטיים של StatCounter משמשים לחישוב נתח השימוש באינטרנט, למשל.
נכון למאי 2019, באתר StatCounter נעשה שימוש על 0.9% מכל אתרי האינטרנט.
הנתונים הסטטיסטיים של StatCounter נגזרים ישירות מבקשות גישה – שבניגוד למבקרים ייחודיים – מתוך 3 מיליון אתרים המשתמשים ב־StatCounter, התוצאה הסתכמה בסכום בקשות גישה של יותר מ־15 מיליארד לחודש.
לא נעשה שימוש במשקולות מלאכותיות לתיקון דגימה מוטה, ולכן לא ניתן לראות את המספרים בסטטיסטיקה כמדגמים מייצגים.
החברה הוקמה על ידי אודהן קאלן בגיל 16. קאלן קיבל את פרס "גיבור האינטרנט" בטקס פרסי עכביש הזהב של Eircom.
כמו כן, בשנת 2007 הוא קיבל את תואר "יזם השנה האירופי הצעיר" של מגזין ביזנסוויק.
בשנת 2008, כמות החברים בחברה עלתה על שני מיליון ברחבי העולם.
Stay in Touch (בעברית: תִּשָּׁאֵר בַּקֶּשֶׁר) הוא אלבום האולפן העשירי של הזמרת-יוצרת הגרמנייה סנדרה.
הוא יצא לאור ב-26 באוקטובר 2012, בהוצאת חברות התקליטים וירג'ין רקורדס ו-EMI רקורדס.
מתוך האלבום יצאו שני סינגלים: "Maybe Tonight", ו-"Infinite Kiss".
האלבום הגיע למקום העשרים במצעד האלבומים שבגרמניה.
במאי 2012, הוציאה סנדרה את הסינגל המוביל מתוך האלבום "Maybe Tonight".
הוא לא זכה להצלחה רבה, אך הגיע למקום השבעים-ושבעה במצעד השירים בגרמניה.
בנובמבר 2012, הוציאה את הסינגל השני והאחרון מתוך האלבום "Infinite Kiss", שזכה להצלחה רבה בעיקר ביוטיוב.
הביקורות שהופנו כלפי האלבום היו חיוביות ברובן; הוא קיבל דירוג של ארבעה כוכבי זהב מתוך חמישה ב-Cantara Music.
Stars Dance (בעברית: כוכבים רוקדים) הוא שיר שהוקלט על ידי הזמרת-יוצרת האמריקאית סלינה גומז, מתוך אלבום הבכורה שלה, Stars Dance.
השיר נכתב על ידי אנטונינה ארמטו, טים ג'יימס ואין-קיו והופק על ידי רוק מאפיה, דובקילר וסטיב המונס.
השיר משמש כשיר הנושא של האלבום, תוך שהוא מדבר ברובו על כך שגומז "יכולה לגרום אפילו לכוכבים לרקוד".
השיר מכיל בתוכו את סגנון הדאבסטפ.
אנדרו המפ ממגזין הבילבורד אמר כי "השיר מכיל פעימה בינונית ומעורפלת בדומה ל-"Come & Get It".
יש לציין שהוא בולט מאוד באלבום".
השיר זכה להצלחה כאשר נכנס למקום ה-102 במצעד השירים של צרפת, למרות שלא יצא כסינגל.
לשיר לא יצא וידאו קליפ רשמי, אך האודיו הרשמי שלו הועלה לערוץ היוטיוב הרשמי של סלינה גומז ב-23 ביולי 2013, תוך שצבר למעלה מחצי מיליון צפיות.
"Stay" (בעברית: "תישאר/י") הוא סינגל שהוקלט על ידי להקת בנות הקיי-פופ הדרום קוריאנית בלאקפינק, מתוך הסינגל אלבום השני שלה, Square Two.
השיר יצא לאור ב-31 באוקטובר 2016, על ידי חברת התקליטים YG אנטרטיינמנט, כסינגל השני מתוך הסינגל אלבום.
השיר נכתב על ידי טדי פארק וסאו וון-ג'ין והופק על ידי טדי פארק גם כן.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-73 מיליון השמעות.
הווידאו קליפ הרשמי של השיר פורסם ב-31 באוקטובר 2016, ביום צאתו כסינגל.
בפחות מ-24 שעות, צבר הקליפ למעלה מ-3.1 מיליון צפיות, מה שהופך אותו לאחד מהקליפים הראשונים של הלהקה שהצליחו לעשות זאת.
כמו כן, נחשב הקליפ לאחד מ-60 הקליפים הקוריאנים הנצפים ביותר בכל הזמנים.
נכון ליוני 2020, מונה הצפיות של הקליפ עומד על למעלה מ-200 מיליון צפיות.
Stay (Don't Go Away) (בעברית: הישאר (אל תסתלק)) הוא סינגל של התקליטן דייוויד גטה בשיתוף הזמרת-יוצרת הבריטית ריי.
השיר יצא לאור ב-9 במאי 2019, כסינגל שלא מתוך אלבום, על ידי חברות התקליטים וואט א מיוזיק ופרלופון.
מדינהתאריך יציאהפורמטחברת תקליטיםמקורעולם9 במאי 2019הזרמת מוזיקה • הורדה דיגיטליתוואט א מיוזיק • פרלופון
Started from the Bottom הוא סינגל של הראפר הקנדי דרייק, מתוך אלבום האולפן השני שלו, Nothing Was the Same, אשר יצא לאור ב-1 בפברואר 2013, כסינגל הראשון מתוך האלבום.
השיר נכתב על ידי דרייק, מייקל קולמן ונואה "40" שביב, והופק על ידי קולמן, תחת שם הבמה מייק זומבי, עם הפקה נוספת של שביב.
השיר מכיל סימפול מתוך יצירת האמביינט "Ambessence Piano & Drones 1" של ברונו סנפיליפו ומתיאס גרסואו.
השיר נכנס למצעדים של מדינות רבות, כשבמצעד הבילבורד הוט 100 הגיע בשיאו למקום השישי.
השיר תוכנן לצאת במקור ב-10 בפברואר 2013, היום בו חל טקס פרסי גראמי ה-55 .
אף על פי כן, יצא השיר ב-1 בפברואר, במסגרת הבלוג של דרייק, "October's Very Own", כיוון שהוא העדיף להוציא אותו ללא ראיונות קודמים.
השיר יצא לאור באופן רשמי בחנות האייטונס ב-6 בפברואר.
בטקס פרסי גראמי ה-55, הכריז דרייק על רמיקס רשמי לשיר.
מבחינה לירית, "Started from the Bottom" מתאר את ראשית חייו של דרייק ותחילת הקריירה שלו.
דרייק התייחס לתוכנו של השיר ואמר, "אני מרגיש שלעיתים אין לאנשים מספיק מידע על התחלותיי ולכן הם מהווים עבורי סיפור חיים שאינו תואם את האירועים בפועל.
לא קניתי את דרכי למקום זה וזה היה הדבר הכי רחוק שקל להגיע להשגה.
אני גאה בכל חלק מעברי ואני נרגש שהשיר הזה מוצא מקום גם בחיים שלכם".
השיר עושה שימוש במכשור תופים ופסנתר; אתר MTV תיאר זאת כ"יציאה" מסגנון עבודותיו הקודמות.
ב-4 בספטמבר 2012 נראה דרייק מצלם את הווידאו קליפ לשיר, שביים הבמאי דיירקטור X .
הקליפ פורסם ב-10 בפברואר 2013. בקליפ מופיע דרייק לבוש בלבן ועומד בחלק האחורי של מכונית בנטלי לבנה, תוך סופת שלג.
בסצנות אחרות, הוא עובד בתחום הקמעונאות בבית המרקחת Shoppers Drug Mart, מטיס מטוס על עיר מולדתו טורונטו ורוקד במועדון.
אמו של דרייק, סנדי, והמפיקים בוי-1דה ונואה "40" שביב הופיעו אף הם בקליפ.
בסוף, נראים דרייק וחבריו חוגגים בווילה.
זמן קצר לאחר צאת השיר, ויז קאליפה פרסם רמיקס לשיר.
לאחר מכן, אמנים נוספים כגון ליל ויין, משין גאן קלי, באו ואו, סולג'ה בוי , אייס הוד , מיק מיל, כריס בראון, פפוס , וייקליף ז'אן, ריף ראף , ארקנגל ודה לה גטו , מישה בי וקארמין פרסמו רמיקסים או פריסטיילים משלהם לשיר.
ב-15 בפברואר 2013, מייק פוזנר, אשר רות , טי מילס , צ'אק אינגליש וקינג צ'יפ פרסמו וידאו קליפ עבור הרמיקס שלהם לשיר.
ב-12 באוקטובר 2013, די ג'יי פלי פל הוציא רמיקס לשיר כתמיכה בפלייאוף השנתי של קבוצת הבייסבול לוס אנג'לס דודג'רס, בהשתתפות אייס קיוב, טייגה וטיי דולה סיין.
זמן קצר לאחר מכן, פורסמה גרסה נוספת לרמיקס בהשתתפות וורן ג'י, פרובלם ו-Chino XL.
בטקס פרסי גראמי ה-55, דרייק הכריז על רמיקס רשמי שיפורסם לשיר.
הוא החל לעבוד עם ריק רוס ודי.
חאלד על רמיקס לשיר, אך במקום זאת הם עבדו באולפן ההקלטות על הסינגל הראשון מתוך אלבומו השביעי של חאלד, "No New Friends".
לואיס קורנר מדיגיטל ספיי העניק לשיר ביקורת חיובית, באומרו:
ב-2 בדצמבר 2013, מגזין Complex דירג את השיר במקום השני ברשימת השירים הטובים ביותר שיצאו לאור ב-2013. דייוויד דרייק מ-Complex אמר כי "מבחינה מוזיקלית, "Started from the Bottom" הוא דרייק בזכרונו הבלתי נשכח ביותר.
מפושט לקו פסנתר פשוט ותבנית תוף חדה ובלתי נשכחת, פשטות השיר העניקה לו טביעת אצבע יחידה.
זה מתבטא בכיוון החדש הנקי והמינימלי שדרייק לקח לאורך Nothing Was the Same, תוך שהוא לא נשמע כמו שום שיר אחר מתוכו.
זה עגום, אטמוספירי, קליט כמו חרוז ילדים.
מבחינה לירית, השיר עמוס הוקים, כל שורה מנטרה של ביטחון מתפתח, שנצברו בקושי".
מגזין רולינג סטון דירג את השיר במקום התשיעי ברשימת 100 השירים הטובים ביותר מ-2013. מגזין XXL דירג את השיר כאחד מחמשת שירי ההיפ הופ הטובים ביותר מ-2013.
השיר הופיע לראשונה במקום ה-71 במצעד הסינגלים הבריטי ב-10 בפברואר 2013. בשבוע שלאחר מכן, עלה כ-46 מקומות אל המקום ה-26, ובכך הפך לשירו השלישי של דרייק כאמן סולו שנכנס ל-40 השירים המובילים במצעד.
השיר הגיע בשיאו למקום השישי במצעד הבילבורד הוט 100, והפך לשיר ה-11 של דרייק שהגיע לעשירייה הפותחת במצעד.
השיר נמכר בלמעלה מ-2 מיליון עותקים דיגיטליים בארצות הברית עד ינואר 2014.
שנהטקספרסתוצאה2013פרסי ההיפ הופ של ה-BETרצועת השנה2014פרסי גראמיביצוע הראפ הטוב ביותרשיר הראפ הטוב ביותר
מדינהתוארמכירותאוסטרליה (ARIA)זהב35,000קנדה (Music Canada)פלטינה80,000הממלכה המאוחדת (BPI)זהב400,000ארצות הברית (RIAA)פלטינה ×88,000,000
מדינהתאריך יציאהפורמטחברת תקליטיםארצות הברית6 בפברואר 2013הורדה דיגיטליתאספייר • יאנג מאני • קאש מאני • ריפבליק12 בפברואר 2013רדיו אורבני9 באפריל 2013רדיו מיינסטרים
Starship היא להקת רוק אמריקאית.
בתחילה כהמשך ללהקת "ג'פרסון סטארשיפ", היא עברה שינוי כיוון מוזיקלי, בהמשך עזיבת חברי הלהקה, והסדר תביעה שהוביל לשינוי שם.
היו להם שלושה סינגלים שהגיעו למקום הראשון במצעד הבילבורד הוט 100 בנוסף למכירת שני אלבומי זהב.
ביוני 1984 עזב פול קנטנר, החבר המייסד האחרון שנותר בג'פרסון איירפליין, את ג'פרסון סטארשיפ.
באוקטובר 1984 נקט קנטנר צעדים משפטיים על שם ג'פרסון סטארשיפ נגד חבריו לשעבר ללהקה.
במרץ 1985 התיישב קנטנר מחוץ לבית המשפט וחתם על הסכם כי אף אחד מהצדדים לא ישתמש בשמות "ג'פרסון" או "איירפליין" אלא אם כן כל חברי להקת ג'פרסון איירפליין בע"מ.
(ביל תומפסון, פול קנטנר, גרייס סליק, ג'ורמה קוקונן, ג'ק קסאדי) יסכימו.
הלהקה הופיעה לזמן קצר כ"סטארשיפ ג'פרסון" בזמן שההליכים המשפטיים התרחשו, לפני שעברה לשם המקוצר "Starship".
דייוויד פרייברג נשאר עם הלהקה לאחר התביעה והשתתף במפגשי האולפן הראשונים של האלבום הבא.
הוא נהייה מתוסכל מהמפגשים מכיוון שכל עבודת הקלידים באולפן נעשתה על ידי פיטר וולף בעוד שהוא היה אמור לנגן.
פרייברג פוטר מהלהקה בשנת 1985. האלבום הבא הסתיים עם חמשת החברים שנותרו, המורכבים מסליק, הסולן המשותף מיקי תומאס, הגיטריסט קרייג צ'אקיצו, בסיסט פיט סירס, והמתופף דוני בולדווין.
בשנת 1984, גבריאל קטונה הצטרף ללהקה לנגן בקלידים וסקסופון והמשיך איתם עד סוף סבב ההופעות ב-1986.
האלבום הבא, "Knee Deep in the Hoopla" יצא בספטמבר 1985 וזכה לשני להיטים שכבשו את המקום הראשון בהוט 100. הראשון היה "We Built This City", שנכתב על ידי ברני טאופין, מרטין פייג', דניס למברט ופיטר וולף והוכנן על ידי המפיק זוכה הגראמי ביל בוטרל ועיבוד על ידי בוטרל וג'אסון מרץ.
האלבום עצמו הגיע למקום 7, זכה בפלטינה והוליד שני סינגלים נוספים: "Tomorrow Doesn't Matter Tonight" שהגיע למקום ה-26, ו-"Before I Go" שהגיע למקום ה-68 במצעד.
ללהקה לא היה שיא של תקליט אחד מאז הגלגול הקודם, ג'פרסון סטארשיפ, הלהקה שחרה את "Red Octopus" בשנת 1975.
ביחד עם התחלת סיבוב ההופעות של האלבום "No Protection" הבסיסט פיט סירס עזב את הלהקה.
סירס המשיך לנגן על קלידים עם חברי ג'פרסון איירפליין לשעבר ג'ורמה קוקונן וג'ק קסאדי ב"Hot Tuna" במשך עשר שנים.
בתחילת 1987, "Nothing's Gonna Stop Us Now ", שהוקלט בזמן שסירס עדיין היה עם הלהקה, הופיע בסרט Mannequin והגיע למקום הראשון במצעד.
השיר האחרון באלבום, "Set the Night to Music", יהפוך מאוחר יותר ללהיט בשנת 1991, שהוקלט מחדש כדואט של רוברטה פלאק ומקסי פריסט.
לאחר סיום סיבוב ההופעות לאלבום בשנת 1987 הובא ברט בלומפילד להחליף את סירס ומארק מורגן הצטרף ללהקה על קלידים.
סליק עזבה את הלהקה בפברואר 1988 והמשיכה עם האיירפליין ג'פרסון לאלבום ולסיבוב הופעות בשנת 1989, לפני שפרשה ממוזיקה.
כשקנטנר, סירס ופרייברג עזבו את הלהקה, כל החברים החדשים והנותרים היו צעירים ממנה ביותר מעשור.
סליק צוטטה באומרה כי "זקנים לא שייכים לבמת רוקנרול".
עם תומאס הסולן היחיד, ההרכב המחודש הוציא את "Love Among the Cannibals" באוגוסט 1989 ויצא לסיבוב הופעות נוסף לתמיכה באלבום לצורך כך לוהקו זמרות הליווי כריסטינה מארי סאקסטון ומליסה קארי כדי למלא את המקום שהשאירה סליק.
ב-24 בספטמבר 1989, בזמן שהלהקה הייתה בסקרנטון, פנסילבניה לצורך הופעה, נקלעו בולדווין ותומאס למריבה אלימה במהלכה תומאס נפצע קשה ונדרש לניתוח פנים ושני לוחות טיטניום הושתלו בגולגולת שלו.
בולדווין התפטר מהלהקה מיד לאחר מכן.
המשך הסיבוב נדחה עד שתומאס התאושש והצליח להופיע שוב.
לאחר שתומאס היה התאושש מספיק לסיבוב הופעות, הלהקה המשיכה לסיבוב הופעות בתמיכה ב"Love Among the Cannibals in".
קני סטברופולוס לוהק למתופף החדש של הלהקה.
לאחר סיבוב ההופעות ב-1990, צ'אקיקו, האחרון שנותר מג'פרסון סטארשיפ המקורי, פרש.
תומאס מייחס את חוסר ההצלחה המסחרי של האלבום האחרון להפרעת הסיבוב, בין היתר "Cannibals" נותר אלבום הStarship האהוב עליו באופן אישי.
ברט בלומפילד, מארק מורגן וקני סטברופולוס עזבו את הלהקה בשנת 1990. פיטר וולף התווסף כנגן בקלידים בשלב זה.
האוסף כלל גם שתי רצועות חדשות, "Don't Lose Any Sleep" עם תומאס וצ'יקיקו (שהוקלט לפני שצ'יקיקו עזב) שהגיע למקום ה-81 ו-"Good Heart" עם תומאס, וולף ונגן ליווי.
רצועה שלישית שהוקלטה במקור בתקופת זמן זו, "Keys to the City", יצאה לאור באוקטובר 2012 באלבום פלייליסט: "The Very Best of Starship".
זמן קצר לאחר צאת אלבום הלהיטים הגדולים משנת 1991, החליט המנהל ביל תומפסון לפטר את הקבוצה ואמר ל-RCA כי הלהקה סיימה להוציא תקליטים.
הלהקה שוחררה על ידי RCA והפכה ללא פעילה.
בתחילת 1992, תומאס החיה מחדש את "Starship" בתור "Mickey Thomas' Starship" ובהמשך ל"Starship featuring Mickey Thomas" (סטארשיפ בהשתתפות מיקי תומאס) שמאז ועד היום מופיעה בהתמדה.
אף על פי שתומאס הצטרף להרכב חדש בעיקר, הבסיסט ברט בלומפילד אכן חזר ללהקה במשך מספר שנים.
מליסה קארי וכריסטינה מארי סאקסטון, שהופיעו יחד עם הקבוצה כזמרות ליווי בסיבוב הופעות בשנים 1989 עד 1990, היו גם הם חברות להקה מלאות בהרכב החדש,.
דארל ורדוסקו, לשעבר מלהקת KBC, שימש מתופף מאז 1995. נגן הקלידים פיל בנט הצטרף גם הוא בשנת 1995. הלהקה הקליטה את האלבום "Live at Stanley Cup" בשנת 1997. ג'ף אדמס הצטרף כבסיסט בשנת 2000.
בשנת 2003 הוציאה הלהקה סרט תיעודי ב-"Starship: Greatest & Latest".
נגן החצוצרה לשעבר של Stership מקס האקסט, שהופיע עם הלהקה מהרפורמציה שלהם בשנת 1992 ועד השנה שלאחר מכן, נפטר בשנת 1999 כתוצאה מסרטן הלבלב.
הגיטריסט הראשי אריק טורג'סן, שהופיע עם הלהקה בין השנים 1996–2000, נפטר מסרטן, בן 34, בשנת 2001. מחליפו של טורג'סן, מארק אברהמיאן, נפטר מהתקף לב, בן 46, לאחר קונצרט ב-2 בספטמבר 2012. אברהמיאן הוחלף כגיטריסט על ידי ג'ון רוט.
דארל ורדוסקו – תופים, זמר רקע (1995–הווה)
סטפני קלברט – סולנית (2006-הווה)
ג'ון רוט – גיטרה ראשית, זמר רקע (2012-הווה)
"Stay Stay Stay" (בעברית: "הישאר הישאר הישאר") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה הרביעי, Red.
השיר הגיע למקום ה-28 במצעד השירים הדיגיטליים.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-34 מיליון השמעות.
ברולינג סטון הוא דורג במקום ה-132 ברשימת "כל 206 השירים של טיילור סוויפט, לפי דירוג".
ארגוןרשימהמיקוםמקוראינדפנדנט100 רצועות האלבומים של טיילור סוויפט - מדורגות70רולינג סטוןכל 206 השירים של טיילור סוויפט, לפי דירוג132BuzzFeed167 השירים הטובים ביותר של טיילור סוויפט, לפי דירוג155NMEהשירים הטובים ביותר של טיילור סוויפט, לפי דירוג70Paste158 השירים הטובים ביותר של טיילור סוויפט, לפי דירוג134Vulture179 השירים הטובים ביותר של טיילור סוויפט, לפי דירוג89
"Stay Stay Stay" בוצע באצטדיון ליווייס בסנטה קלרה ב-29 ביולי 2023 יחד עם השיר "All of the Girls You Loved Before".
(בעברית: הישאר הישאר הישאר (גרסתה של טיילור)) הוא שיר שהוקלט על ידי הזמרת-יוצרת האמריקאית טיילור סוויפט.
ההקלטה החוזרת של סוויפט לשירה "Stay Stay Stay" משנת 2012, היא הרצועה התשיעית מאלבום ההקלטה החוזרת השני שלה, ; הקלטה חוזרת של אלבומה Red, משנת 2012. יצא לאור ב-12 בנובמבר 2021, על ידי חברת התקליטים ריפבליק רקורדס.
"" כולל את אותן המילים, ההפקה והמכשור של "Stay Stay Stay" המקורי.
"Stay Beautiful" (בעברית: "להישאר יפה") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום הבכורה שלה, Taylor Swift.
"Stay Beautiful" הוא שיר שנכתב על ילד שסוויפט התאהבה בו בתיכון.
היא מבינה כי ייתכן ומערכת יחסים לא תצליח לקרות, אך ממשיכה לחשוב עליו באופן רומנטי.
ברולינג סטון הוא דורג במקום ה-173 ברשימת "כל 206 השירים של טיילור סוויפט, לפי דירוג".
ארגוןרשימהמיקוםמקוראינדפנדנט100 רצועות האלבומים של טיילור סוויפט - מדורגות87רולינג סטוןכל 206 השירים של טיילור סוויפט, לפי דירוג173BuzzFeed167 השירים הטובים ביותר של טיילור סוויפט, לפי דירוג141NMEהשירים הטובים ביותר של טיילור סוויפט, לפי דירוג99Paste158 השירים הטובים ביותר של טיילור סוויפט, לפי דירוג44Vulture179 השירים הטובים ביותר של טיילור סוויפט, לפי דירוג126
"Starving" (בעברית: רעב) הוא שיר של הזמרת האמריקאית היילי סטיינפלד והצמד האמריקאי גריי, בהשתתפות המפיק הרוסי-גרמני זד.
השיר נכתב על ידי חברי גריי מייקל טרוארטה וקייל טרוארטה, רוברט מקורדי, כריסטופר פטרוסינו ואסיה ווייטקר.
הוא יצא ב־22 ביולי 2016, באמצעות ריפבליק רקורדס ויוניברסל מיוזיק גרופ.
השיא נכלל במהדורה היפנית של מיני-אלבום הבכורה המורחב של סטיינפלד, Haiz.
הוא משמש כסינגל השלישי והאחרון של האלבום.
בראיון עם ניילון, אמרה סטיינפלד, "'Starving' הוא שיר על היכרות עם מישהו, היכרות עמוקה עד כדי כך שאף על פי שהיית מישהו לפני שהאדם הזה הגיע, מהרגע שפגשת אותו הוא נתן לך את השקפה חדשה כולה על עצמך ועל החיים.
זה הרעיון שמאז שנכנסת לחיי הכל שונה, ולא ידעתי שזה יכול להיות שונה כל כך מאז שנכנסת לחיי."
וידאו קליפ בבימויו של דארן קרייג יצא ב־27 בספטמבר 2016. בו רואים את סטיינפלד רוקדת עם ארבעה רקדנים שהם ללא חולצה, כמו גם מופיע הסמל של גריי.
"Stay" (בעברית: "תישארי") הוא סינגל של הראפר והזמר האוסטרלי דה קיד לארוי והזמר-יוצר הקנדי ג'סטין ביבר, שיצא לאור ב-9 ביולי 2021, על ידי חברות התקליטים גרייד איי פרודקשנס וקולומביה רקורדס, כסינגל המוביל מתוך ההוצאה המחודשת של המיקסטייפ F*ck Love, F*ck Love 3: Over You.
השיר הופק על ידי בלייק סלטקין, קאשמיר קאט, צ'ארלי פות' ועומר פדי, והוא מסמן את שיתוף הפעולה השני של לארוי וביבר, לאחר שירו של ביבר "Unstable", מתוך אלבומו השישי, Justice, ממרץ 2021.
השיר מסמן את הסינגל הראשון של לארוי כאמן מוביל בשנת 2021 ואת הסינגל הראשון של ביבר כאמן מוביל מאז צאת המיני-אלבום שלו, Freedom., שיצא באפריל 2021. ב-3 ביוני 2021, סקוטר בראון, מנהלו של ביבר מאז תחילת הקריירה שלו, הפך גם למנהל של לארוי.
ב-16 ביוני 2021 רמזו דה קיד לארוי וג'סטין ביבר על שיתוף פעולה.
לקראת צאתו לאור, לארוי וביבר פרסמו טיזרים לשיר מספר פעמים בחשבונות המדיה החברתית שלהם.
לארוי גם הצהיר בעבר ברשתות חברתיות כי רון פרי, מנהל קולומביה רקורדס, לא מוכן להוציא את השיר, ולארוי ביקש ממעריציו להספים אותו באינסטגרם בתקווה שישנה את דעתו ויוציא אותו.
לארוי פרסם תמונה שלו במשחק כדורסל באינסטגרם ב-27 ביוני 2021, כשהוא מחזיק פיסת נייר בה כתובים שם השיר ותאריך צאתו.
צ'ארלי פות', אחד ממפיקי השיר, רמז על מעורבותו בשיר על ידי התגובה, "Yessssssssss".
שלושה ימים לאחר מכן, שיתף לארוי קישור לשמירה מראש של השיר.
למחרת, חשף את עטיפת הסינגל.
השיר הגיע היישר אל המקום הראשון במצעד הסינגלים האוסטרלי בשבוע של 19 ביולי 2021. הוא הפך לסינגל השני במקום הראשון של לארוי, אחרי "Without You", ששהה במקום הראשון במצעד במשך שבוע במאי והחמישי של ביבר כאמן ראשי.
הוא שהה במקום הראשון במשך ארבעה שבועות רצופים.
בארצות הברית, השיר הגיע לראשונה למקום השלישי במצעד הבילבורד הוט 100. בשבוע של 14 באוגוסט 2021, השיר הגיע למקום הראשון במצעד הבילבורד הוט 100, והפך לשיר הראשון של לארוי שהגיע למקום הראשון וכן השמיני של ביבר.
השיר נהפך לשיר השביעי עם מספר הסטרמות הגבוה ביותר ביממה אחת לשנת 2021, עם 7.51 מיליון הסטרמות בשירות הזרמת המדיה ספוטיפיי.
השיר שהה במקום השני במצעד בילבורד הוט 100 במשך 14 שבועות בין השנים 2021–2022, ושבר שיא עבור השיר עם מספר השבועות הגבוה ביותר ששהה במקום השני במצעד זה, אולם לאחר מכן השיר טיפס לראש המצעד למקום הראשון.
השיר שהה במקום הראשון במשך 14 שבועות במצעד הסינגלים האוסטרלי, ונהפך לשיר השני עם מספר השבועות הגבוה ביותר בהיסטוריית מצעד זה באוסטרליה, אחרי הסינגל, "Dance Monkey" עם 24 שבועות במצעד.
במצעד בילבורד הוט 100 שבארצות הברית, השיר "Stay" הגיע למקומות השניים העליונים במצעד במשך 21 שבועות, ובכך ביבר שבר את השיא לאמן היחיד בהיסטורית המצעד אשר שני שיריו מככבים ברשימת מרבית השבועות בשניים העליונים; "Despacito" שהה במשך 17 שבועות.
השיר שהה בעשירייה הפותחת במצעד בילבורד הוט 100 במשך 44 שבועות, ונהפך לשיר השני בתולדות המצעד אשר משיג שיא זה, לאחר הסינגל "Blinding Lights" של דה ויקנד.
ארגוןרשימהמיקוםמקוררשימות סוף שנהבילבורד100 השירים הטובים ביותר של 2021: רשימת הצוות17הניו יורק טיימס25 השירים הטובים ביותר לפי ג'ון פארלס לשנת 202111The Ringerהשירים הטובים ביותר של 20215רשימות כל הזמניםבילבורד500 שירי הפופ של כל הזמנים455
עם יציאת השיר ב-9 ביולי 2021 הופיעו לארוי וביבר בתיאטרון הדרן לאס וגאס .
סרטון מההופעה עלה ב-12 ביולי לערוץ היוטיוב של לארוי וצבר מעל 11 מיליון צפיות.
ב-5 בספטמבר, ביבר אירח את לארוי בביצוע משותף של "Stay" במהלך הסט שלו בפסטיבל Made In America אשר התקיים בפילדלפיה שבפנסילבניה.
שבוע לאחר מכן, ב-12 בספטמבר ביבר אירח את לארוי בביצוע של השיר בטקס פרסי הווידאו קליפים של MTV לשנת 2021 אשר התקיים בברקליס סנטר בברוקלין שבניו יורק במהלכו זכה ביבר בקטגוריית פרס אומן השנה ובקליפ הטוב ביותר.
ב-24 בנובמבר, לארוי חתם את טקס פרסי המוזיקה של ARIA לשנת 2021 עם ביצוע של השיר.
ב-14 בינואר 2023, הופיעו לארוי וביבר בהופעתו הראשונה מאז הודיע על ביטול סבב ההופעות שלו לרגל פתיחת מתחם OBB Media בלוס אנג'לס.
אזורתאריך יציאהפורמטחברת תקליטיםמקורעולם9 ביולי 2021הורדה דיגיטלית • סטרימינגקולומביהארצות הברית20 ביולי 2021רדיו להיטים עכשוויים
"Starstruck" הוא סינגל של המוזיקאי הבריטי אולי אלכסנדר, שיצא במסגרת פרויקט הסולו שלו, יירס אנד יירס, שיצא, על ידי חברות התקליטים פולידור רקורדס ויוניברסל מיוזיק גרופ, ב-8 באפריל 2021. השיר נכתב על ידי קלרנס קופי ג'וניור, מארק ראלף, נתנאל לדווידג' ואולי אלכסנדר, והופק על ידי DetoNate ומארק ראלף.
רמיקס בהשתתפות הזמרת האוסטרלית קיילי מינוג יצא ב-21 במאי 2021.
הווידאו קליפ של הסינגל, שבויים על ידי פרד רוסון, יצא לראשונה בערוץ היוטיוב של יירס אנד יירס, ב-12 באפריל 2021. בווידאו קליפ, אולי אלכסנדר נראה נרדף רומנטית סביב בית גדול על ידי שיבוט של עצמו.
לקראת סוף הווידאו קליפ, מתגלה שהתקרית הייתה בדמיונו של אולי אלכסנדר.
נכון לנובמבר 2021, הווידאו קליפ נצפה למעלה מ-5 מיליון פעמים.
ב-16 באפריל 2021, אלכסנדר ביצע את השיר בשידור חי בתוכנית "המופע של גרהם נורטון" וב-The One Show.
ב-25 באפריל 2021, הוא ביצע את השיר ב-Sunday Brunch.
"State of My Head" (בעברית: "הלך הרוח שלי") הוא סינגל של להקת הרוק האמריקאית שיינדאון.
הסינגל יצא לאור ב-9 באוקטובר 2015 כסינגל השני מתוך אלבום האולפן החמישי שלהם, "Threat to Survival".
השיר הגיע למקום הראשון במצעד הרוק המיינסטרימי של מגזין הבילבורד, והיה הסינגל העשירי של הלהקה שהגיע להישג זה.
בשנת 2016 שימש השיר כנעימה הרשמית של עונת תחרות רכיבת השוורים "Built Ford Tough Series" של ה-PBR במסגרת שידורי האירוע ברשת CBS.
ג'יימס כריסטופר מהאתר AllMusic תיאר את השיר כפרידה מסגנון הפוסט-גראנג' ותיאר אותו כתרכובת של אלקטרופופ עם רוק אלטרנטיבי ותיק.
בשנת 2019 העניק איגוד תעשיית ההקלטות האמריקאי לסינגל מעמד של תקליטון זהב, שמעיד על מכירת למעלה מחצי מיליון עותקים ממנו בארצות הברית.
"Stay" (בעברית: "תישאר") הוא סינגל שהוקלט על ידי הזמרת הליטאית מוניקה לינקיטה.
את השיר הוציאה לאור ב-14 בפברואר חברת התקליטים קריאייטב אינדסטריז, והוא נכתב על ידי לינקיטה קריטס אינדרישונוקס ויאניס יאצ'מנקינס.
2023 נבחר לייצג את ליטא באירוויזיון 2023, שהתקיים בליברפול שב.
כשהתראיינה לינקיטה ל-LRT הצהירה כי "Stay" נכתב באופן לא מתוכנן במהלך סשן כתיבה שהיה לה.
לדבריה, השיר מאדיר את חשיבותה של נפש האדם, וכי מטרתו להזכיר לאנושות כמה חשוב לטפחה מדי פעם.
כמה שורות בו מתייחסות לסוטרות עממיות מליטא, המדברות על כמיהה לשמוע את קול לב האדם יותר ויותר.
2023 הוא הקדם הארצי של ליטא לתחרות הזמר של האירוויזיון בהפקת LRT.
אירוע זה כלל שני מקצים בני חמישה עשר משתתפים ב-21 וב-28 בינואר, שמתוכם הודחו חמישה מתמודדים; שני חצאי גמר ב-4 וב-11 בפברואר בהם הודחו חמישה וגמר, ששודר ב-18 בפברואר.
זהות הזוכה נקבעה באמצעות שילוב בין הצבעות השופטים לבין קולות הקהל ביחס שווה של 50/50.
"Stay" התחרה במקצה השני, והעפיל לחצי הגמר מהמקום השני.
בחצי הגמר השני שובץ השיר חמישי בסדר ההופעות.
הוא סיים במקום השלישי, והעפיל לגמר הגדול.
בגמר קיבל 12 נקודות מחבר השופטים ו-10 נקודות מן הקהל.
לאחר חישוב הנקודות התגלה כי סכום הנקודות של "Stay" ושל "So Low" בביצוע רוטה מור היה זהה.
על פי תקנון האירוע, במקרה של שוויון בין שני שירים תינתן עדיפות לדירוג השופטים.
כיוון ש-"Stay" קיבל את מרב הנקודות מהם, הוכרז כזוכה.
ליטא שובצה כמדינה ה-15, אחרי אלבניה ולפני אוסטרליה.
ב-11 במאי 2023 ביצעה לינקיטה את "Stay" על בימת חצי הגמר השני של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר.
ליטא הופיעה כמדינה ה-22, לפני ישראל ואחרי גרמניה.
במופע הגמר, בתום הקראת הניקוד שהעניקו צוותי השופטים, דורג השיר במקום ה-11, עם 81 נקודות.
בהצבעת הקהל הוא דורג במקום ה-15, עם 46 נקודות.
כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום ה-11, כשבסך הכל זכה ב-127 נקודות.
"Statements" הוא סינגל שהוקלט על ידי הזמרת השוודית לורן.
הוא יצא לאור ב-26 בפברואר 2017, על ידי חברת התקליטים וורנר מיוזיק גרופ, כסינגל שלא מתוך אלבום אולפן.
הוא נכתב על ידי לורן, סאנתון הרד, ג'ו דב ולינאה דב.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10.8 מיליון השמעות.
הופק קליפ מילים רשמי, שהועלה ב-4 במרץ לערוץ היוטיוב הרשמי.
ב-30 בנובמבר אותה שנה חשפה SVT כי לורן עתידה להשתתף במלודיפסטיבלן 2017 עם השיר על הזכות לייצג פעם נוספת את שוודיה באירוויזיון 2017. ב-25 בפברואר עלתה לשלב גלגל ההצלה, אך בסופו הודחה מהתחרות.
!Steal This Album (בתרגום חופשי: גנוב את האלבום הזה!) הוא אלבום האולפן השלישי של להקת המטאל הארמנית-אמריקאית סיסטם אוף אה דאון.
האלבום יצא לאור ב-26 בנובמבר 2002 על ידי חברת ההקלטות קולומביה רקורדס.
האלבום הגיע למקום 15 בדירוג השבועון "בילבורד".
שם האלבום ניתן לו אחרי שקובץ שהקלטות מתקופת האלבום הקודם, Toxicity דלף לרשת תחת השם "Toxicity 2".
הלהקה פרסמה הודעה שבה הם מביעים את אכזבתם הרבה מכך שמעריציהם מקשיבים לחומרים לא גמורים.
לכן החליטה הלהקה להוציא את החומרים כאלבום חדש, ורמזה על הסיפור בשם שלו.
רוב השירים נערכו, שמות השירים, המילים והלחנים שונו, ונוספו מספר שירים חדשים שלא הודלפו.
לבסוף האלבום שיצא היה שונה באופן משמעותי מהאלבום שהודלף.
למרות שבתקשורת נתפס האלבום כאוסף צדדי של שירי בי סייד, התעקשה הלהקה כי שירי האלבום שווים באיכותם לאלו של האלבום הקודם.
סולן הלהקה, סרג' טנקיאן, אמר שהשירים לא נכנסו לאלבום הקודם "כי הם לא התאימו התקשרו לגמרי לרעיון של האלבום".
טנקיאן ומתופף הלהקה, ג'ון דאלמיין, הצהירו כי זהו האלבום האהוב עליהם מבין אלבומי הלהקה.
האלבום יצא בעיצוב מיוחד, בארבע גרסאות שונות, שכל אחת עיצב וצייר אחד מחברי הלהקה.
גרסאות אלו יצאו במהדורה מוגבלת.
מהדורה מוגבלת נוספת שיצאה מאוחר יותר, כללה דיסק כפול כאשר על כל אחד מצידי שני הדיסקים הודפסה אחת הגרסאות של חברי הלהקה.
אלבום זה נחשב למתון מקודמו, ונכללו בו שירים שבהם היה אפשר לשמוע גם גיטרה אקוסטית כמו "roulette".
השיר "Streamline" נכנס לפסקול של הסרט "מלך העקרבים".
קליפ הווידאו של הסינגל "Boom!
" צולם על ידי הבמאי מייקל מור במחאה נגד מלחמת עיראק.
Stereotomy הוא האלבום התשיעי של להקת The Alan Parsons Project, אשר יצא בשנת 1985.
למרות שהאלבום נחשב ליותר טוב מבחינה מוזיקלית מקודמו Vulture Culture, הוא לא הפך להצלחה מסחרית, כנראה בגלל המעטתו של חבר הלהקה אריק וולפסון (אשר תרם את קולו רק בשיר הנושא).
מבנה האלבום שונה מהאלבומים הקודמים של ההרכב.
הוא כולל 3 קטעים ארוכים (אחד מהם הוא אחד הקטעים האינסטרומנטליים הארוכים ביותר שההרכב אי פעם יצר), ושני שירים בני 2 דקות בסוף.
האלבום הופק בשלמותו בהפקה דיגיטלית, ובגרסת התקליט והדיסק האלבום יצא בפורמט שני ערוצים.
עטיפת האלבום מראה את התמונה של השד "איש הגשם".
העטיפה בתקליט שונה מאלו שיצאו אחרי מפני הצבע שברקע העטיפה.
שם האלבום לקוח מתוך משפט בסיפור "הרציחות ברחוב מורג" של אדגר אלן פו.
הוא מתייחס לחיתוך של צורות קיימות מוצקות לצורות שונות, הוא משמש כמטפורה לאופן שבו אנשים מפורסמים (זמרים, שחקנים וכו '.) הם לעיתים קרובות "בצורה" על ידי בדרישות של תהילה.
למרות ההישגיות המסחרית של האלבום, Stereotomy הרוויח מועמדות גראמי בשנת 1987 עבור ביצועי הרוק האינסטרומנטלי הטובים ביותר בגלל הקטע "Where's the Walrus?".
Stereotomy - 7:18 (זמר: ג'ון מיילס קולות רקע: אריק וולפסון)
Beaujolais - 4:27 (זמר: כריס ריינבו)
Limelight - 4:39 (זמר: גארי ברוקר)
Light of the World - 6:19 (זמר: גרהאם דיי קולות רקע: סטיבן דיי)
Steeleye Span היא להקת פולק רוק בריטית.
הלהקה נוסדה ב-1969 ולמרות שהרכבה השתנה פעמים רבות, לא התפרקה מעולם, פרט לתקופה קצרה בה לא הייתה פעילה, בין 1978 ל-1980. ייחודה של הלהקה הוא בהשפעות שהיא שואבת ממוזיקה בריטית מסורתית (שירי עם ובלדות מימי הביניים ועד המאה העשרים).
בביצוע שירים ישנים, שומרת הלהקה על המילים המקוריות (באנגלית, שפות קלטיות או לטינית) ועל רוח הלחן המקורי, תוך עיבוד מוזיקלי בכלים מודרניים כגון גיטרה חשמלית ומערכת תופים.
הלהקה הוציאה למעלה מ-40 תקליטים ואף הכניסה להיטים למצעד הסינגלים הבריטי, בהם Gaudete (שיר אקפלה בלטינית) ולהיטה הידוע ביותר, All Around My Hat (שהגיע למקום החמישי במצעד בשנת 1975).
בהערות האלבום לתקליט הבכורה של הלהקה מ-1970, Hark!
The Village Wait נאמר ששם הלהקה לקוח מבלדה מלינקולנשייר בשם Horkstow Grange (שהוקלטה על ידי הלהקה רק ב-1998), המספרת על ויכוח בין אחד, ג'ון באולין (John Bowlin) לרעהו, ג'ון ספאן (Jon Span) שכינויו היה Steeleye.
השם נבחר רק בשל הצליל שלו.
ההרכב הראשון של הלהקה היה טים הארט (Tim Hart) בגיטרה וקולות, מדי פריור (Maddy Prior) בקולות, טרי וודס (Terry Woods) בגיטרות, קונצרטינה וקולות, גאי וודס (Gay Woods) בכלי מיתר וקולות ואשלי האטצ'ינגס (Ashley Hutchings) בגיטרה בס.
הגיטריסט בוב ג'ונסון (Bob Johnson) הצטרף ללהקה ב-1973. קבוצה זו, עם שינויים קלים, מהווה את ההרכב ה"קלאסי" של הלהקה בשנות הצלחתה העיקריות.
האטצ'ינגס פרש מלהקת הפולק Fairport Convention, אותה הקים שנתיים לפני כן, ב-1967, הוא חבר לצמד הארט ופריור, שהופיעו במועדוני פולק בלונדון וההרכב הושלם על ידי בני הזוג וודס (טרי וודס הייתה לאחר מכן חברה בלהקת הפוגס).
בשנת 1970 הוקלט התקליט Hark!
The Village Wait, שלאחריו פרשו בני הזוג וודס מההרכב.
התקליט השני Please to See the King, בניגוד לראשון, התאפיין בקו "חשמלי" ורוקיסטי בהרבה והתבסס על גיטרות חשמליות (אם כי ללא מערכת תופים).
בחג המולד של 1972 הפך המזמור Gaudete מתקליטם השני ללהיט מפתיע בבריטניה.
שיר נוסף מתקליט זה שזכה להצלחה היה Boys Of Bedlam.
התקליט החמישי Parcel of Rogues מ-1973 זכה להצלחה והיה הראשון מתקליטיהם שהגיע למצעד 30 האלבומים הנמכרים ביותר בממלכה המאוחדת.
התקליט כלל את השיר Allison Gross - the ugliest witch in the north country ("אליסון גרוס -המכשפה המכוערת ביותר בארץ הצפון") בהופעות הלהקה בשנות השמונים "הוקדש" השיר למרגרט תאצ'ר.
היה זה תקליטם הראשון שכלל הראשון שכלל מערכת תופים, אך עדיין לא שולב בהרכב מתופף קבוע.
בתקליטם השישי, Now We Are Six מ-1974 השתלב המתופף נייג'ל פגרם כחבר בלהקה.
תקליט זה הופק על ידי סולן ג'תרו טאל, איאן אנדרסון ודייוויד בואי מנגן בו כנגן אורח בסקסופון באחד השירים.
אלבומם השמיני הומצליח ביותר All Around My Hat ראה אור ב-1976 בהפקתו של מייק באט.
עם זאת, תקליטיהם הבאים לא הצליחו לשחזר את ההצלחה.
נייט וג'ונסון פרשו מהלהקה ב-1977 ולאחר תקליט כושל מסחרית נוסף, Storm Force Ten השעתה הלהקה את פעילותה.
למרות חידוש הפעילות ב-1980 עם הצטרפותם מחדש של נייט וג'ונסון, במשך רוב העשור לא הייתה הלהקה פעילה באופן סדיר.
חבריה, יחד עם חברים נוספים שהצטרפו באופן חד-פעמי, הוציאו תקליטים והופיעו, יחד עם עיסוקים נוספים כגון קריירות סולו וחברות בהרכבים נוספים.
ב-1985 הפכה הלהקה את שיר הכורים Blackleg Miner לאחד משירי המאבק בממשלת מרגרט תאצ'ר בעת שביתת הכורים בבריטניה.
ב-1995 יצאו חברי הלהקה לסיבוב הופעות לחגיגות חצי-יובל (25) שנים ללהקה.
ההופעות זכו להצלחה והתלהבות בקרב הקהל ובעקבותיה יצא התקליט Tonight's the Night...Live.
גאי וודס הצטרף שנית ללהקה שהוציאה בפרץ מחודש של יצירתיות את התקליטים Time (1997), Horkstow Grange (1998) ו-Bedlam Born (2000).
בשלב זה נטשה הלהקה את ההצמדות ללחנים ושירים עתיקים ונטתה יותר לחיבור מוזיקה על ידי חבריה, אם כי הנופך המסורתי נשמר.
ב-2002 ראה אור התקליט Present--The Very Best of Steeleye Span ובו ביצועים מחודשים לשיריהם המוכרים.
סמוך לאחר מכן הוחלף בוב ג'ונסון שסבל מבעיות בריאות על ידי קן ניקול.
ב-2002 זכתה הלהקה בפרס מאת רדיו BBC2. ב-24 בדצמבר 2009 נפטר החבר המייסד טים הארט וב-2010 עזב קן ניקול את הלהקה.
באוקטובר 2013 הוציאה הלהקה את התקליט Wintersmith, שהתבסס על יצירותיו של טרי פראצ'ט.
הרכב הלהקה על ציר הזמן
Step Into My World (בעברית: צעד אל תוך עולמי) הוא אלבום הבכורה של הזמרת הישראלית מרינה מקסימיליאן.
האלבום יצא לאור ב-12 באוגוסט 2013, על ידי חברת התקליטים NMC.
שש שנים לאחר השתתפותה בגמר התוכנית "כוכב נולד".
האלבום כולל שמונה שירים בשפה אנגלית ושיר אחד ברוסית המשלבים בין מגוון סגנונות מוזיקליים: פופ, ג'אז, סול ומוזיקה אלקטרונית.
האלבום יצא בחברת אן אם סי וכל השירים בו הופקו על ידי עופר מאירי.
באלבום משתתפים חברי הטריו LayerZ הכולל את הגיטריסט יונתן אלבלק, הבאסיסט גלעד אברו והמתופף אביב כהן, המלווים את הזמרת מתחילת דרכה.
מארינה השתתפה בעונה החמישית של התוכנית "כוכב נולד" והגיעה למקום השני בגמר התחרות, אחרי בועז מעודה.
במהלך השנים שחלפו מהזכייה בתוכנית המשיכה מארינה לעסוק במוזיקה, אך הוצאת האלבום הבכורה נדחתה שוב ושוב.
בשנת 2009 העלתה את המופע "אקספרמנל" ,שכלל שירים מקוריים, אך הם לא הוקלטו.
בשנת 2011 הוציאה סינגל בשם "עמוק בטל" ששילב מילים שכתבה לאה גולדברג בתוספת בית בשפה הרוסית שכתבה מארינה.
השיר היה אמור להיות הראשון מתוך אלבום שלם המבוסס על טקסטים של שירי משוררים, אך בסופו של דבר העבודה לא הבשילה לכדי אלבום.
בפברואר 2013 הוציאה מארינה את הסינגל הראשון מתוך האלבום - "Two Pigs" המתאר יחסי תלות בתוך מערכת יחסים זוגית ומבוסס על ההיסטוריה האישית של הזמרת.
כחודשיים לאחר מכן הוציאה את הסינגל "Tango".
ב-12 באוגוסט יצא הסינגל השלישי מתוך האלבום-"Hurricane", באותו היום בו יצא האלבום למכירה בחנויות.
למרות הביקורות הטובות שליוו את הוצאת הסינגלים הם זכו להתעלמות כמעט מוחלטת מצד תחנות הרדיו ובמיוחד מגלגלצ, שתחילה התעלמה מכל השירים ולבסוף הכניסה רק את השיר "Two Pigs" לפלייליסט ערב ולילה של התחנה כחצי שנה לאחר שהשיר יצא לראשונה.
יציאת האלבום לוותה בהופעה שקיימה מארינה כחודש וחצי לאחר יציאת האלבום, הופעה בה התארחו דנה אינטרנשיונל וירמי קפלן וזאת לאחר שההופעה המקורית שתוכנה להיערך חודש לפני כן נדחתה עקב דלקת במיתרי הקול.
ביוני 2014 הגיע האלבום למעמד אלבום זהב לאחר שנמכרו למעלה מ-15,000 עותקים.
עם יציאת האלבום הוא זכה לביקורות אוהדות והמבקרים הגדירו את מרינה כ"זמרת מליגה אחרת" וכ"גדולה מהחיים".
השירים באלבום שונים זה מזה בסגנונם, אך עם זאת נוצרת תחושה של אלבום זורם ומגובש בסאונד שלו.
הביצועים מסעירים, אך מצליחים שלא לגלוש לאובר-דרמה והשילוב בין המבצעת הייחודית והמפיק המסחרי עושים לאלבום טוב ומייצרים אלבום עם סאונד המזכיר הפקות הנעשות בחוץ לארץ
Steins;Gate (ביפנית: シュタインズ・ゲート, בתעתיק: Shutainzu Gēto) או שטיינס גייט, היא סדרת אנימה יפנית מסוג סיינן אשר נוצרה ב-2011 על ידי הסטודיו White Fox בהתבסס על רומן חזותי מ-2009 בעל שם זהה.
העלילה מוגדרת ב-2010, ועוקבת אחר רינטארו אוקבה, שיחד עם חבריו מוצא במקרה דרך למסע בזמן בה הוא יכול לשלוח הודעות טקסט לעבר, וכך לשנות את ההווה.
הסדרה הופקה על ידי מיקה נומורה ויושינאו דוי, בבימויים של הירושי המאסקי וטאקויה סאטו, ונכתבה על ידי ג'וקי הנאדה.
שודרו כ-24 פרקים של הסדרה, כאשר הפרק ה-25 נכלל מאוחר יותר בהוצאות הדי-וי-די והבלו ריי.
לסדרה יש גם סרט המשך וסדרת המשך- Steins;Gate 0, שיצאה ב-2018. הסדרה התקבלה בצורה חיובית על ידי המבקרים, אף על פי שחלקם ביקרו את הקצב האיטי של חלקה הראשון.
העלילה מתרחשת באקיהבארה, טוקיו, ועוקבת אחר רינטארו אוקבה, הטוען שהוא מדען מטורף, ומנהל את "מעבדת הגאדג'טים העתידיים" בדירה יחד עם חבריו מאיורי שינה ואיטארו "דארו" האשידה.
בעת הוא נוכח בכנס על מסע בזמן, אוקאבה מוצא את גופתה של קוריסו מאקיסה, חוקרת בתחום מדעי המוח.
הוא שולח הודעה לגבי זה לדארו, ומאוחר יותר מגלה שקוריסו עודנה בחיים, ושההודעה הגיעה לפני שהוא שלח אותה.
חברי המעבדה לומדים שתא המיקרוגל המופעל על ידי הטלפון הסלולרי שהם מפתחים יכול לשלוח הודעות טקסט אחורה בזמן; קוריסו מצטרפת אליהם על מנת לחקור זאת, ולשלוח הודעות טקסט, המכונות "D-mails", אל העבר על מנת לשנות את ההווה.
קוריסו בסופו של דבר יוצרת מכשיר שיכול לשלוח זיכרונות דרך המיקרוגל, ומאפשר בפועל למשתמש לנסוע בזמן.
SERN, ארגון בדיוני המבוסס על CERN החוקר בחשאי נסיעה בזמן, לומד על מכונת הזמן ושולח אנשים למעבדה כדי לאחזר אותה, דבר אשר הורג את מאיורי.
אוקבה חוזר בזמן מספר פעמים כדי למנוע מותה של מאיורי, אבל נכשל בכל פעם.
הוא לומד כי הוא צריך לבטל את כל השינויים שה-D-mails גרמו, ועושה זאת עד שהוא מבין כי ביטול הD-mail הראשון יחזיר אותו אל ציר הזמן שבו נמצא קוריסו מתה.
אוקאבה וקוריסו מספרים זה לזה על הרגשות הרומנטיים שלהם אחד לשנייה, לאחר מכן קוריסו אומרת לאוקבה להציל את מאיורי.
דארו פורץ למסד הנתונים של SERN, מוחק את כל הרשומות על ה-D-mail, ובכך מצליח להחזיר אותם אל ציר הזמן המקורי.
מאוחר יותר, סוזוהא אמאנה, בתו לעתיד של דארו, מגיעה במכונת זמן כדי לספר לאוקאבה שהדרך היחידה למנוע מרוץ חימוש של נסיעה בזמן, שיוביל למלחמת העולם השלישית, היא למנוע מאבא של קוריסו, נאקבאצ'י, להרוג אותה ולגנוב את התאוריות של בדבר מסע בזמן.
סוזוהא ואוקאבה נוסעים אחורה בזמן, אך אוקאבה הורג בעצמו את קוריסו בטעות.
בחזרה אל ההווה, אוקאבה מקבל הודעה מהאני העתידי שלו האומרת לו שכדי להימלט מציר הזמן הנוכחי, הוא צריך להציל את קוריסו תוך יצירה מחדש של המראה של קוריסו המתה שהאני בעבר שלו ראה.
כשהוא חוזר אחורה בזמן, הוא מתגרה בנאקבאצ'י שידקור אותו, מכה את קוריסו למצב של חוסר הכרה, ושם אותה בבריכת הדם של עצמו בשביל שהאני בעבר שלו יראה.
בכך הוא גורם לציר הזמן להתפצל לאחד בו קוריסו חיה ומלחמת העולם השלישית לא מתרחשת.
הסדרה נוצרה באולפן האנימציה White Fox, והופקה על ידי מיקה נומורה ויושינאו דוי, בבימוים של הירושי המאצ'קי וטאקוייה סאטו, ונכתבה על ידי ג'וקי האנאדה, יחד עם קיוטה סאקאי ששימש כמעצב הדמויות ומנהל האנימציה הראשי.
טאקשי אבו וג'ון מוראקמי היו אחראים על הלחנת הפסקול עבור הסדרה.
עיבוד האנימה הוכרז בחודש יולי 2010 על ידי צ'יומארו שיקורה, ראש 5pb.
שודרו 24 פרקים מ-6 באפריל עד 14 בספטמבר 2011, ושוחררו בדי-וי-די ובבלו ריי בתשעה כרכים מ-22 ביוני 2011 ועד 22 בפברואר 2012 ביפן; הכרך התשיעי והאחרון כלל פרק 25 מיוחד שלא נכלל בשידור.
"Stay with Me" (בעברית: הישארי איתי) הוא שיר של הזמר האנגלי סם סמית' מתוך אלבום הבכורה שלו, In The Lonely Hour.